b'\n_START_ARTICLE_\nAmityville: La possessi\xc3\xb3\n_START_SECTION_\nArgument\n_START_PARAGRAPH_\nLa fam\xc3\xadlia Montelli s\'ha mudat al que creuen ser\xc3\xa0 la casa dels seus somnis, desconeixent que a l\'interior de la casa hi ha una pres\xc3\xa8ncia maligna a l\'aguait. Uns dimonis comencen a terroritzar als integrants de la fam\xc3\xadlia, fent que aquests comencin a tenir problemes i discussions. Dolores, la mare, tracta que el sacerdot local, el pare Adamsky, visiti la casa per beneir-la, per\xc3\xb2 no aconsegueix fer-ho, ja que Anthony, l\'abusiu esp\xc3\xb2s de Dolores, obliga al pare Adamsky a anar-se\'n de la casa sense saber que Sonny, el seu fill gran, \xc3\xa9s v\xc3\xadctima d\'una possessi\xc3\xb3 demon\xc3\xadaca. Sonny comen\xc3\xa7a a jugar amb la seva germana Patricia amb la finalitat d\'incitar-la a tenir relacions sexuals amb ell. Els esperits malignes fan que Sonny vagi separant la seva fam\xc3\xadlia i m\xc3\xa9s tard es veu for\xc3\xa7at a assassinar als seus pares i germans. El pare Adamsky s\'adona que Sonny va ser posse\xc3\xaft i demana a l\'esgl\xc3\xa9sia perm\xc3\xads per realitzar un exorcisme, per\xc3\xb2 l\'hi neguen al no creure\'l. Per tant, el pare Adamsky es decideix a realitzar pel seu propi compte l\'exorcisme per alliberar l\'\xc3\xa0nima de Sonny dels esperits malignes que l\'han posse\xc3\xaft.\n_START_SECTION_\nProducci\xc3\xb3\n_START_PARAGRAPH_\nGeorge Lutz volia que la seq\xc3\xbcela de la pel\xc2\xb7l\xc3\xadcula de 1979  es bas\xc3\xa9s en el llibre The Amityville Horror Part II escrit per John G. Jones. No obstant aix\xc3\xb2 el productor Dino De Laurentiis va assegurar un acord amb la companyia American International Pictures per produir una seq\xc3\xbcela basada en els assassinats ocorreguts a la casa de Amityville per Ronal De Feo el 1974. Lutz va demandar a De Laurentiis i finalment va perdre, per\xc3\xb2 va aconseguir que col\xc2\xb7loquessin cartells als cinemes dient "Aquesta pel\xc2\xb7l\xc3\xadcula no t\xc3\xa9 cap afiliaci\xc3\xb3 amb George i Kathy Lutz."._NEWLINE_El director Damiano Damiani va ometre el final de la hist\xc3\xb2ria real on Ronald DeFeo crida a la policia. Va ser substitu\xc3\xaft per una escena de possessi\xc3\xb3 de Sonny Montelli._NEWLINE_D\'altra banda, un cartell de la pel\xc2\xb7l\xc3\xadcula Rocky (1976) est\xc3\xa0 penjat en la paret de Sonny. Burt Young, que interpreta al pare de Sonny, va ser un coprotagonista en les pel\xc2\xb7l\xc3\xadcules de Rocky.\n_START_SECTION_\nRebuda\n_START_PARAGRAPH_\nAmityville II: The Possession va rebre cr\xc3\xadtiques mixtes. Els cr\xc3\xadtics van al\xc2\xb7legar que la pel\xc2\xb7l\xc3\xadcula no va tenir la hist\xc3\xb2ria i els efectes tan emocionants com s\'esperaven.\xc2\xa0Per\xc2\xa0contra, Roger Ebert del Chicago Sun-Times, que en veure les cr\xc3\xadtiques en contra de la pel\xc2\xb7l\xc3\xadcula, es va atrevir a fer el primer comentari positiu presumint que "La Possessi\xc3\xb3" va arribar a ser millor que Terror a Amityville. A m\xc3\xa9s va felicitar a l\'equip t\xc3\xa8cnic i als actors que va formar part en la pel\xc2\xb7l\xc3\xadcula. Tamb\xc3\xa9 van haver cr\xc3\xadtiques que van senyalar que el maquillatge usat en la pel\xc2\xb7l\xc3\xadcula va ser similar a l\'exorcista.\n_START_SECTION_\nBanda sonora\n_START_PARAGRAPH_\nLa m\xc3\xbasica original de la pel\xc2\xb7l\xc3\xadcula va ser composta per Lalo Schifrin.'